જામનગરના નાગનાથ નાકા વિસ્તારમાં આવેલા જૂના કુંભારવાડામાં વસવાટ કરતા બાબાલાલ બચુભાઈ મકવાણા નામના છેતાલીસ વર્ષના ખવાસ યુવાને ગઈકાલે બપોરે પોતાના ઘરે ગળાફાંસો ખાઈ લેતા વિજયભાઈ મકવાણાએ તેઓને સારવાર માટે જી.જી. હોસ્પિટલમાં ખસેડયા હતા. આ યુવાનની સારવાર ચાલુ કરવામાં આવી હતી તેમ છતાં તેઓનું પ્રાણપંખેરૃં ઉડી ગયું હતું. આ બનાવની પોલીસને જાણ કરાતા વિજયભાઈનું નિવેદન નોંધવામાં આવ્યું છે જેમાં તેઓએ જણાવ્યા મુજબ મૃતકે થોડા વર્ષ પહેલા કાકડાનું તથા પથરીનું ઓપરેશન કરાવ્યું હતું તેમ છતાં સતત દુઃખાવો રહેતો હોય, કંટાળી ગયેલા બાબાલાલે આ પગલું ભર્યું છે.